Mestská časť Košice-Staré Mesto, Hviezdoslavova č. 7, 040 34 Košice

N á v r h 

na bezodplatný prevod majetku Mestskej časti Košice-Staré mesto Mestu Košice

Určené:	rokovaniu miestneho zastupiteľstva mestskej časti Košice-Staré Mesto
dňa 22.09.2011

Predkladá:	Mgr. Ľubomír Grega  
                        Starosta mestskej časti Košice-Staré mesto

Spracoval: 	JUDr. Bibiána Sabolová
                        vedúca majetkového referátu miestneho úradu 

Návrh na uznesenie:

Miestne zastupiteľstvo mestskej časti Košice-Staré Mesto

s c h v a ľ u j e 

bezodplatný prevod majetku mestskej časti Košice-Staré mesto - „Realizácia parkoviska s kolmým státím – počet miest 41, na Tatranskej ulici v Košiciach v zmysle projektovej dokumentácie, a to SO 01 - parkoviská a chodníky a SO 02 – kanalizácia dažďová“ nachádzajúceho sa na pozemkoch parcelné číslo 3803/11, 3803/16, 3803, 3830, a 3831/1, k.ú. Huštáky, podľa geometrického plánu č. 141/2010 úradne overeného 02.12.2010 pod číslom 1370/10, mestu Košice.

D ô v o d o v á      s p r á v a

	Mestská časť Košice-Staré Mesto ako investor dňa 28.10.2010 prevzala od zhotoviteľa REALSTAV Slovakia, spol. s. r.o., Berlínska 25, Košice stavbu: „Realizácia parkoviska s kolmým státím – počet miest 41, na Tatranskej ulici v Košiciach v zmysle projektovej dokumentácie, a to SO 01 – parkoviská a chodníky, SO 02 – kanalizácia dažďová“.

	Mestská časť Košice-Staré Mesto po obdržaní kolaudačného rozhodnutia č. A/2011/06889-2 zo dňa 03.02.2011 uviedla do užívania stavbu „Komunikácie Tatranská ulica – III. etapa, 2. časť v skladbe stavebných objektov SO 01 – parkoviská a chodníky a SO 02 – kanalizácia dažďová, nachádzajúcu sa na pozemkoch parcelné číslo 3803/11, 3803/16, 3803, 3830 a 3831/1, k.ú. Huštáky, podľa geometrického plánu č. 141/2010 úradne overeného 02.12.2010 pod číslom 1370/10.

	Pozemky, na ktorých bola stavba realizovaná, sú vo vlastníctve mesta Košice, sčasti v správe Mestskej časti Košice- Staré Mesto (3803/11, 3803/16).

	Následne bola stavba zaevidovaná dňa 08.04.2011 do majetku mestskej časti v obstarávacej cene 62.754,52 €.

	Mestská časť Košice- Staré Mesto nemá personálne ani finančné kapacity na údržbu tohto parkoviska, preto sa navrhuje, aby toto parkovisko bolo bezodplatným prevodom odovzdané Mestu Košice a zaradené do siete parkovísk, ktorých údržbu vykonáva mesto Košice prostredníctvom svojich organizácií. Tento postup bol dohodnutý už pri začiatku realizácie tejto stavby. 

	V zmysle § 7 písm. a) ods. 2/ Zásad hospodárenia s majetkom mestskej časti Košice-Staré Mesto miestne zastupiteľstvo schvaľuje všetky zmluvné prevody vlastníctva nehnuteľného majetku mestskej časti Košice- Staré Mesto, poukazujúc pritom  aj na§ 14 ods. 2 zákona č. 401/1990 Zb. o meste Košice v platnom znení a § 54 a 55 Štatútu mesta Košice. Uznesenie tohto znenia je nevyhnutnou podmienkou ďalšieho postupu v konaní.

	Miestna rada návrh prerokovala a odporučila ho predložiť na rokovanie miestneho zastupiteľstva v jej predloženom znení.

	Vzhľadom na väčší rozsah príloh k návrhu sú tieto k dispozícii na nahliadnutie v rokovacej miestnosti, resp. na organizačnom referáte (č.dv. 107) a majetkovom referáte (č. dv. 27) miestneho úradu.